wickkiey/tamil-wikipedia-chunked huggingface dataset:
# துடுப்பாட்ட உலகக்கிண்ண இறுதிப் போட்டி 1999

## அணிகள்

### ஆஸ்திரேலியா

ஆஸ்திரேலிய அணியில் அணித்தலைவராக ஸ்டீவ் வாவும், குச்சக்காப்பாளராக அடம் கில்கிறிஸ்ற்றும் பணியாற்றினர். மார்க் வா, ரிக்கி பாண்டிங், டரன் லேமன், மைக்கல் பெவன், டொம் மூடி, ஷேன் வோர்ன், போல் ரீபெல், டேமியன் பிளெமிங், கிளென் மெக்ரா ஆகியோர் ஏனைய அணி உறுப்பினர்களாக இருந்தனர்.
[தொகு]
# துடுப்பாட்ட உலகக்கிண்ண இறுதிப் போட்டி 1999

## நாணயச்சுழற்சி

நாணயச்சுழற்சியில் வெற்றி பெற்ற பாகிஸ்தான் முதலில் மட்டையாட முடிவு செய்தது.
# துடுப்பாட்ட உலகக்கிண்ண இறுதிப் போட்டி 1999

## இறுதிப் போட்டி

### பாக்கித்தான் அணியின் துடுப்பாட்டம்

முதலில் மட்டையாடக் களமிறங்கிய பாகிஸ்தான் 39 ஓவர்களில் 132 ஓட்டங்களைப் பெற்றது.
- சஹீட் அன்வர் (ப) டேமியன் பிளெமிங் 15
- வஜ்ஹதுல்லா வஸ்தி (பிடி) மார்க் வா(ப) கிளென் மெக்ரா 1
- அப்துல் ரஸ்ஸாக் (பிடி) ஸ்டீவ் வோ (ப) டொம் மூடி 17
- இஜாஸ் அஹமட் (ப) ஷேன் வோர்ன் 22
- இன்சமாமுல்ஹக் (பிடி) கில்கிறிஸ்ற்(ப) போல் ரீபெல் 15
- மொயின்கான் (பிடி) கில்கிறிஸ்ற்(ப) ஷேன் வோர்ன் 6
- சஹீட் அப்ரிடி (காலில் பந்துபடல்) (ப) ஷேன் வோர்ன் 13
- அஸ்ஹர் மஹ்பூப் (பிடி) (ப) டொம் மூடி 8
- வசீம் அக்ரம் (பிடி) ஸ்டீவ் வோ (ப) ஷேன் வோர்ன் 8
- சக்லின் முஸ்தாக் (பிடி) பொன்டிங் (ப) கிளென் மெக்ரா 0
- சுஸைப் அக்தார் (ஆட்டமிழக்காமல்) 2  
உதிரிகள் - 25  
**மொத்தம்** - 10 மட்டையாளர்களை இழந்து, 39 நிறைவுகளில் 132 ஓட்டங்கள்  
**ஆட்டமிழந்த ஒழுங்கு:** 1-21 (வஜ்ஹதுல்லா வஸ்தி), 2-21 (சஹீட் அன்வர்), 3-68 (அப்துல் ரஸ்ஸாக்), 4-77 (இஜாஸ் அஹமட்), 5-91 (மொயின்கான்), 6-104 (இன்சமாமுல்ஹக்), 7-113 (சஹீட் அப்ரிடி), 8-129 (அஸ்ஹர் மஹ்பூப்), 9-129 (வசீம் அக்ரம்), 10-132 (சக்லின் முஸ்தாக்)  
**ஆத்திரேலியா அணியின் பந்து வீச்சு**
- கிளென் மெக்ரா 9 - 3 - 13 - 2
- டேமியன் பிளெமிங் 6 - 0 - 30 - 1
- போல் ரீபெல் 10 - 1 - 29 - 1
- டொம் மூடி 5 - 0 - 17 - 2
- ஷேன் வோர்ன் 9 - 1 - 33 - 4
# துடுப்பாட்ட உலகக்கிண்ண இறுதிப் போட்டி 1999

## இறுதிப் போட்டி

### ஆத்திரேலியா அணியின் துடுப்பாட்டம்

- ஸ்டீவ் வோ (ஆட்டமிழக்காமல்) - 37
- கில்கிறிஸ்ற் ; (பிடி) இன்சமாமுல்ஹக் (ப) சக்லின் முஸ்தாக் - 54
- றிக்கி பொன்டிங் (பிடி) மொயின்கான் (ப) வசீம் அக்ரம் - 24
- டரன் லேமன் (ஆட்டமிழக்காமல்) - 13  
உதிரிகள் - 5  
**மொத்தம்** - 2 மட்டையாளர்களை இழந்து, 20.1 நிறைவுகளில் 133 ஓட்டங்கள்  
**ஆட்டமிழந்த ஒழுங்கு:** 1-75 (கில்கிறிஸ்ட்), 2-112 ரிக்கி பாண்டிங்)  
**பாக்கித்தான் அணியின் பந்து வீச்சு**
- வசீம் அக்ரம் 8 - 1 - 41 - 1
- சுஸைப் அக்தார் 4 - 0 - 37 - 0
- அப்துல் ரஸ்ஸாக் 2 - 0 - 13 - 0
- அஸ்ஹர் மஹ்பூப் 2 - 0 - 20 - 0
- இஜாஸ் அஹமட் 4.1 - 0 - 21- 1
# துடுப்பாட்ட உலகக்கிண்ண இறுதிப் போட்டி 1999

## முடிவு

ஆஸ்திரேலிய அணி, 2 இலக்குகளை இழந்து, 20.1 ஓவர்களில் 133 ஓட்டங்களை பெற்று 8 இழப்புகளால் வென்றது. ஷேன் வோர்ன் ஆட்ட நாயகனாகத் தெரிவானார்.வெற்றி பெற்றது.
# சொதி

**சொதி** அல்லது பாற்சொதி என அழைக்கப்படும் உணவு, தேங்காய்ப்பால் அல்லது பசும்பாலில் வெங்காயம், தக்காளி, உப்பு, புளி, கறிவேப்பிலை போன்ற சுவைபொருட்கள் சேர்த்து கொதிக்க வைத்துச் செய்யப்படும் ஒரு நீர் உணவு. இது பொதுவாக இலங்கையிலும், இலங்கையர் புலம் பெயர்ந்த இடங்களிலும் இடியப்பம், பிட்டு, சோறு போன்றவற்றுடன் சேர்த்து உண்ணப்படும் உணவு ஆகும்.  
இது ஒரு நீர் உணவாக உள்ளதால் குழந்தைகளும் சிறுவர்களும் இதனை விரும்பி உண்பது வழக்கம்.
# சொதி

## திருமண விருந்தில் சொதி

தமிழ்நாட்டில் முக்கியமாக திருநெல்வேலி மாவட்டத்தில் சில பிரிவினரின் திருமண விருந்தில் சொதி, பரிமாறப்படுகிறது. திருமண நிகழ்விற்கு அடுத்த நாள் மணமகனின் வீட்டார் சார்பில் நிகழ்த்தப்படும் மறுவீட்டு விருந்தில் சொதிக் குழம்பு பரிமாறப்படும்.
# சொதி

## வகைகள்

- பால் சொதி
- மீன் சொதி
- இறால் சொதி
- தக்காளிச் சொதி
- அகத்திக்கீரைச் சொதி
- மாங்காய்ச் சொதி
# வாய்ப்பன்

**வாய்ப்பன்** என்பது வாழைப்பழம், மா, சக்கரை ஆகியவை சேர்த்து பின்னர் எண்ணெயில் பொருத்து எடுக்கப்படும் ஒரு பலகாரம் ஆகும். இது ஈழத்தில், குறிப்பாக தீவுப் பகுதிகளில் விரும்பி உண்ணப்படும் ஒரு உணவாகும். வாழைப்பழம் அதிகாமாக கிடைக்கும் காலத்தில், அல்லது வாழைப்பழம் அதிகம் பழுத்து விட்டால் இந்த உணவை சமைப்பர்.
# புளிச்சல்

**புளிச்சல்** என்பது வாழைப்பழம், மா, சீனி போன்றவற்றைப் புளிக்க வைத்து, வாய்ப்பனிலும் பார்க்க அளவில் பெரிதாக சுடப்படும் உணவு புளிச்சல் ஆகும். இது ஈழத்தில் விரும்பி உண்ணப்படும் ஒர் பக்க உணவு ஆகும். வாழைப்பழம் அதிகமாகக் கிடைக்கும் காலங்களில் இதைச் செய்வர்.
# இரசம் (உணவு)

**இரசம்** என்பது உணவாக தயாரித்து உண்ணப்படும் திரவமாகும்.  
'வேதிப்பொருட்கள்' எனப் பொருள்படும் 'ரசம்' (மசாலா பொருட்கள்) என்னும் வடமொழிச் சொல்லிலிருந்து இதற்கு தமிழகத்தில் 'ரசம்' என்ற பெயர் வந்தது. உணவு உண்பதற்குச் சற்று முன்னரோ உணவுடனோ அல்லது உணவின் பின்னரோ ரசம் உட்கொள்ளப்படும். உணவின் செரிமானத்தை அதிகரிப்பதற்கும் வயிற்றில் ஏற்படும் வாயுத் தொல்லைகளிலிருந்து நிவாரணம் பெறுவதற்கும் பொதுவாக உணவில் ரசம் சேர்த்துக்கொள்ளப்படுகிறது. புளியை நீரில் கரைத்து, உப்பு மற்றும் மசாலாப் பொடிகள் சேர்த்து, கொதிக்க வைத்த உணவுப்பொருள் 'புளி ரசம்' எனப்படும். இது தமிழகத்தில் மிகவும் பிரபலமாகும். பொதுவாக தமிழர்களின் மதிய உணவு என்பது சோற்றுடன் முதலில் குழம்பு, பிறகு ரசம், கடைசியில் தயிர் என்ற வரிசையில் பரிமாறப்படும்.
# இரசம் (உணவு)

## இரசத்தின் வகைகள்

- மிளகு இரசம்
- சீரக ரசம்
- பருப்பு இரசம்
- பருப்புருண்டை இரசம்
- மைசூர் ரசம் (தேங்காய் அல்லது கொப்பரை அறைத்து)
- திப்பிலி இரசம்
- எலுமிச்சை இரசம்
- அண்ணச்சிப் பழ புளி இரசம்
- தக்காளி இரசம் (குரைவான் புளியுடன்)
- வேப்பம்பூ இரசம்
- அள்ளி பருப்பு ரசம் (முக்கால் அளவு வெந்த பருப்புடன்)
# இரசம் (உணவு)

## மிளகுத்தண்ணீர்

மிளகுத்தண்ணீர் என்பது மிளகுப் பொடி அதிகம் சேர்த்து செய்யப்படும் ஒரு வகை ரசமாகும்.  
மிளகுத்தண்ணீர் என்கிற சொல் வட்டார வழக்கில் மொளுகுத்தண்ணி என்றாகி பின்னர் அதுவே தமிழகத்தில் இருந்த ஆங்கிலேயர்களால் 'முளிகாடவ்னி' என அறியப்பட்டு Mulligatawny எனகிற எழுத்தமைப்புடன் ஹோப்சன் ஜாப்சன் (Hobson Jobson) முதலான ஆங்கில அகராதிகளில் இடம்பிடித்து ஆங்கிலச் சொல்லானது.  
இதனைத் தயாரிப்பதிலும் பல வேறுபாடுகள் உள்ளன. மேற்கு நாடுகளில் இது கோழி அல்லது இறைச்சித் துண்டுகள் போடப்பட்டு தயாரிக்கப்படுகிறது. சில வழக்கங்களில் இது அரிசி மாவு கொண்டு அடர்த்தி கூட்டப்படுகின்றது.
# வார்ப்புரு:Infobox station

| abovestyle = }  
| subheader = }
| subheaderclass = category  
| image = }
| caption = }}  
| data1 =  
| header2 = பொது தகவல்கள்
| label3 = வேறு பெயர்கள்
| data3 = }
| class3 = nickname
| label4 = அமைவிடம்
| data4 = }
| class4 = label
| label5 = ஆள்கூறுகள்
| data5 = }
| label6 =
| data6 = }
| label7 = ஏற்றம்
| data7 = }
| label8 = உரிமம்
| data8 = }}
| label9 = இயக்குபவர்
| data9 = }
| label10 = நிர்வகிப்பவர்
| data10 = }
| label11 = போக்குவரத்து அதிகாரம்
| data11 = }
| label12 = தடங்கள்
| data12 = }}
| label13 = தொலைவு
| data13 = }
| label14 = நடைமேடை
| data14 = }}
| label15 = இருப்புப் பாதைகள்
| data15 = }
| label16 = தொடருந்து இயக்குபவர்கள்
| data16 = }
| label17 = அமிழ் தண்டூர்தி வழித்தடங்கள்
| data17 = }
| label18 = அமிழ் தண்டூர்தி இயக்குபவர்கள்
| data18 = }}
| label19 = பேருந்து வழித்தடங்கள்
| data19 = }}
| label20 = பேருந்து நிலையங்கள்
| data20 = }
| label21 = பேருந்து இயக்குபவர்கள்
| data21 = }
| label22 = இணைப்புக்கள்
| data22 = }}  
| header23 = கட்டமைப்பு
| label24 = கட்டமைப்பு வகை
| data24 = }
| label25 = ஆழம்
| data25 = }
| label26 = நடைமேடை அளவுகள்
| data26 = }
| label27 = தரிப்பிடம்
| data27 = }
| label28 = துவிச்சக்கர வண்டி வசதிகள்
| data28 = }
| label29 = மாற்றுத்திறனாளி அணுகல்
| data29 = }|1|true|y|yes=Yes|#default=}}}}}
| label30 = கட்டடக் கலைஞர்
| data30 = }
| label31 = கட்டடக்கலை நடை
| data31 = }  
| header32 = மற்ற தகவல்கள்
| label33 = நிலை
| data33 = }
| label34 = நிலையக் குறியீடு
| data34 = }
| class34 = nickname
| label35 = நிறுத்த எண்
| data35 = }
| class35 = nickname
| label36 = ப.வா.போ.ச. குறியீடு
| data36 = }
| label37 = பயணக்கட்டண வலயம்
| data37 = }
| label38 = வகைப்பாடு
| data38 = }
| label39 = வலைத்தளம்
| data39 = }}  
| header40 = வரலாறு
| label41 = திறக்கப்பட்டது
| data41 = }}
| label42 = திறந்தது
| data42 = }}
| label43 = மூடப்பட்டது
| data43 = }}}
| label44 = மறுநிர்மாணம்
| data44 = }
| label45 = மின்சாரமயம்
| data45 = }
| label46 = முந்தைய பெயர்கள்
| data46 = }
| class46 = nickname
| label47 = அசல் நிறுவனம்
| data47 = }
| label48 = முன் குழுவாக்கம்
| data48 = }
| label49 = பின் குழுவாக்கம்
| data49 = }
| label50 = தேசியமயமாக்கலுக்கு முன்
| data50 = }  
| header51 = முக்கிய தேதிகள்
| label52 = }
| data52 = }
| label53 = }
| data53 = }
| label54 = }
| data54 = }
| label55 = }
| data55 = }
| label56 = }
| data56 = }
| label57 = }
| data57 = }
| label58 = }
| data58 = }
| label59 = }
| data59 = }
| label60 = }
| data60 = }
| label61 = }
| data61 = }
| label62 = }
| data62 = }
| label63 = }
| data63 = }
| label64 = }
| data64 = }  
| header65 = பயணிகள்
| data66 = }  
|header67 = _BLANK_
| data68 = }
| rowstyle68 = display:
| data69 = }
| rowstyle69 = display:
| data70 = }
| rowstyle70 = display:  
| data74 = }
| data75 = }  
| rowcellstyle75 = padding: 0
| data76 =  
| data77 =  
| data79 =
}}
<noinclude>  
</noinclude>
# மேரி டயர்

**மேரி பாரெட் டயர் **(Mary Barrett Dyer) (1611 – சூன் 1, 1660) ஓர் ஆங்கில சீர்திருத்தத் திருச்சபையினராக இருந்து அமெரிக்காவின் மாசசூசெட்ஸ் மாநிலத்திலுள்ள பாசுடன் நகரில் மாநில சட்டங்களுக்கு எதிராக குவாக்கராக மாறியதால் தூக்கில் இடப்பட்டவர். **பாசுடன் தியாகிகள்** எனக் குறிப்பிடப்படும் தூக்கிலிடப்பட்ட நால்வரில் ஒருவராவார்.  
இறைவனுடன் தொடர்பு கொள்ள பைபில் படித்தால் போதுமானது என்றும், அதற்கு இடைத்தரகர் போல பாதிரியார்கள் தேவையில்லை என்றும் வலியுறுத்தினார். இவ்வாறு கருதுவது குற்றமாக கருதப்பெற்றமையால், இருமுறை நாடுகடத்தப்பட்டார். இருப்பினும் தம் கருத்தினை வலியுருத்தி மாசசூசெட்சுக்கு மீண்டும் வந்து பிரட்சாரம் செய்தமையால், 1660ல் மக்கள் முன்னிலையில் பாஸ்டன் ஹவுஸ் அருகேயுள்ள காமன்ஸ் பார்கில் தூக்கிலிடப்பட்டார்.
# மேரி டயர்

## ஆரம்பகால வாழ்க்கை

மேரி பாரெட் டயர் அவர்களின் பிறந்த காலம் தோராயமாக 1611 என்று கணிக்கப்படுகிறது. இவர் லேடி அர்பெல்லா ஸ்டுவர்ட் மற்றும் சர் வில்லியம் சீமோர் ஆகியோரின் மகளாவாள். இவருடைய இளமைக்காலப் பெயர் பாரெட் என்று சந்தேகிக்ப்பெறுகிறது. இவர் குழந்தையாக இருந்தபொழுது, கிங் சார்லஸ் I நீதிமன்றத்தில் சிறப்பு விருந்தினராக இருந்துள்ளார்.
# மேரி டயர்

## மரணம்

றோட் தீவிலிருந்து நியூயார்க் நகரம் லாங் தீவில் பிரச்சாரம் செய்யச் சென்றார். இருப்பினும் உள்மனதின் கட்டளையால் குவாக்கர்களுக்கு எதிரான சட்டமுள்ள மாசசூசெட்சிற்கு மீண்டும் செல்ல விழைந்தார். தனது குடும்பம் மற்றும் கணவனின் வேண்டுகோள்களுக்கு செவிசாய்க்காது, மன்னிப்பு கேட்கவும் மறுத்து, மே 31, 1660ஆம் ஆண்டு ஆங்கு சென்று கைதானார். இவருக்கு ஜூன் 1, 1660ல் மக்கள் முன்னிலையில் பாசுடன் பொதுப் பூங்காவில் தூக்கில் இடப்பட்டார்.  
இவருடைய மரணம் குவேக்கர்களுக்கு எதிரான சட்டங்களை தளர்த்த பிற்காலத்தில் உதவியது
# மேரி டயர்

## நினைவகம்

மேரி டயரின் வெங்கலச்சிலை சில்வியா சா யட்சன் என்பவரால் செதுக்கப்பட்டு பாஸ்டன் நகரில் மாசசூசெட்ஸ் மாநில சட்டமன்றத்தின் எதிரே வைக்கப்பட்டுள்ளது.  
நண்பர்களின் சமய சமூகத்தினை சார்ந்த மேரி டயர் மற்றும் அவரது நண்பர் அன்னே ஹட்சின்சன் அவர்களுக்கு ரோட் தீவில் போர்ட்ஸ்மவுத் எனும் இடத்தில் நீர்வீழ்ச்சியுடன் கூடிய தாவரவியல் தோட்டம் நினைவிடமாக அமைக்கப்பெற்றுள்ளது.
# மேரி டயர்

## குறிப்பிடத்தக்க வழித்தோன்றல்கள்

ரோட் தீவு ஆளுநர்களான எலிஷா டயர், எலிஷா டயர் ஜூனியர், மற்றும் அமெரிக்க செனட்டர் ஜொனாதன் சாஸ் ஆகியோர் மேரி டயரின் குறிப்பிடத்தக்க வழித்தோன்றல்களாக கருதப்படுபவர்களாவர்.
# பாய்ண்ட் டியோக் சண்டை

**பாய்ண்ட் டியோக் சண்டை** (*Battle of Pointe du Hoc*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு தாக்குதல். இது ஓவர்லார்ட் நடவடிக்கையின் ஒரு பகுதியாகும். இதில் அமெரிக்க ரேஞ்சர் படைப்பிரிவுகள் நாசி ஜெர்மனியின் ஆக்கிரமிப்பில் இருந்த பிரான்சின் பாய்ண்ட் டியோக் என்ற மலை முகட்டைத் தாக்கிக் கைப்பற்றின.  
பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. இக்கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட். பாய்ண்ட் டியோக் என்பது ஒமாகா கடற்கரையிலிருந்து 6.4 கி.மீ. மேற்கிலிருந்த மலைமுகடு. 30மீ உயரமுள்ள இதில் ஜெர்மானியப் பாதுகாவல் படைகள் ஒரு அரண்நிலை உருவாக்கி அதில் 155 மிமீ பீரங்கிகளை நிறுவியிருந்தனர். ஒமாகா மற்றும் யூட்டா கடற்கரைகள் இந்த பீரங்கிகளின் தாக்கெல்லைக்குள் வந்ததால் இந்த அரண்நிலையைக் கைப்பற்றி பீரங்கிகளைச் செயலிழக்கச் செய்வது அவசியமானது.  
அமெரிக்கத் தரைப்படை ரேஞ்சர் படைப்பிரிவின் 2வது பட்டாலியனுக்கு பாய்ண்ட் டியோக்கைக் கைப்பற்றும் பொறுப்பு கொடுக்கப்பட்டது. ஜூன் 6ம் தேதிக்கு சில நாட்கள் முன்னரே அங்கிருந்த பீரங்கிகளை ஜெர்மானியப் படைகள் அப்புறப்படுத்தி விட்டன. இந்த விஷயம் நேச நாட்டு தளபதிகளுக்குத் தெரிய வந்தபின்னரும், இந்த அரண் நிலையைக் கைப்பற்றும் திட்டத்தை அவர்கள் கைவிடவில்லை. பீரங்கிகளை மீண்டும் ஜெர்மானியர்கள் பாய்ண்ட் டியோக்கிற்கு நகர்த்த வாய்ப்பிருந்ததால் அதனைக் கண்டிப்பாகக் கைப்பற்றி விட வேண்டும் என்று கருதினர். ஜூன் 6ம் தேதி காலை 2வது ரேஞ்சர் பட்டாலியன் டியோக்கைத் தாக்கியது. ரேஞ்சர்கள் ஜெர்மானிய குண்டுமழையின் இடையே செங்குத்தான மலையில் கொக்கியிணைத்த கயிறுகள் மூலமாக ஏறி மேலிருந்த அரண்நிலையைக் கைப்பற்றினர். ஆனால் அவர்களுக்குத் துணையாக வரவேண்டிய இரண்டாவது அலை ஒமாகா கடற்கரையில் தவறுதலாகத் தரையிறங்கியதால், ஜெர்மானிய எதிர்த்தாக்குதல்களைத் தனியே சமாளிக்க வேண்டியதானது. பெரும் இழப்புகளுடன் மறுநாள் துணைப்படைகள் டியோக்கை அடையும் வரை தங்கள் கட்டுப்பாட்டில் வைத்திருந்தனர்.  
இச்சண்டையை நினைவு கூறும் வண்ணம் பாயிண்ட் டியோக்கில் ஒரு நினைவுச் சின்னமும், அருங்காட்சியகமும் கட்டப்பட்டுள்ளன.
# கலங்கல்

**கலங்கல்** கோவை மாவட்டம் சூலூர் தாலுக்காவில் அமைந்துள்ள ஒரு கிராமமாகும். இது கோவைக்கு கிழேக்கே 25 கி.மீ தொலைவிலும் சூலூருக்கு தெற்கே 4 கி.மீ தொலைவிலும் அமைந்துள்ளது.சுமார் 5,000 குடும்பங்களும், 10,000த்திற்கும் மேற்பட்ட மக்களும் இங்கு வாழ்ந்து வருகிறார்கள். கிழக்கே காசி கவுண்டன் புதூர் மற்றும் காங்கேயம்பாளையம் கிராமமும், சூலூர் விமானநிலையமும், வடக்கே சூலூர் நகரமும், மேற்கே கண்ணம்பாளையம் கிராமமும், தெற்கே அப்பநாயக்கன்பட்டி கிராமமும் சூழ அமைந்துள்ளது. இது கோவை பாராளுமன்ற தொகுதிக்கும் சூலூர் சட்டமன்றத் தொகுதிக்கும் உட்பட்டது.மேலும் தற்போது சூலூரை பேரூராட்சியிலிருந்து நகராட்சியாக தரம் உயர்த்துதலில் தமிழ் நாடு அரசிதழ் அறிவிப்புகளில் கலங்கள் கிராமம் சேர்க்கப்பட்டுள்ளது.  
தொழிலதிபர் ஜி. டி. நாயுடு பிறந்த ஊர் இது. இவ்வூரின் பஞ்சாயத்து எல்லைக்குட்பட்ட காசிகவுண்டன் புதூர் தான் தமிழ் நடிகர் சிவகுமார் பிறந்த ஊராகும்..
# மாக்கேடா

**மாக்கேடா **(Makeda) அல்லது **சேபாவின் அரசி** (எபிரேயம்:מלכת שבא, அரபு மொழி:ملكة سبأ) பழங்கால இராச்சியமான சேபாவினை ஆட்சி செய்த அரசியாவார். வரலாற்றில், எபிரேய விவிலியம், புதிய ஏற்பாடு, குரான், யாமன் மற்றும் எத்தியோப்பிய வரலாறு, ஜொசீபஸ், யோரூபா முதலியவைகளில் இவர் குறிப்பிடப்படுகின்றார். குரானில் அபேசா என்று அறியப்படுகிறார். இவர் ஆட்சி புரிந்த அரசியாக கருதப்பட்டாலும், இதற்கான வரலாற்றுச் சான்று எங்கும் இல்லை. அரசரின் துணைவியாகவும் இருந்திருக்கலாம்..
# மாக்கேடா

## விவிலியத்தில்

சாலமனின் செல்வச்செழிப்பையும் புகழையும் அறிவுகூர்மையையும் அறிந்து செபாவின் அரசி பெரும் கூட்டமாக தன்னிடம் உள்ள நறுமண சமையல் பொருட்கள், தங்கம், விலையுயர் கற்கள் இவற்றுடன் அவனிடம் வந்து தனது மனதைத் திறந்து பேசுகிறாள்:(1 Kings 10:2).  
அவள் கேட்ட அனைத்துக் கேள்விகளுக்கும் சாலமன் பதிலளிக்கிறான்; அவளது விடுகதைகளையும் புதிர்களையும் சரியான அறிவோடு சுவையாக மறுமொழிகிறான்; கனிவாக பழகுகிறான். அவனது போக்கால் கவரப்பட்டு சேபாவின் அரசி தான் கொண்டுவந்த உயர்ந்த சமையல் சேர்க்கைகள், தங்கம் மற்றும் வைடூரியக் கற்களை அவனுக்குப் பரிசாக அளிக்கிறாள்(1 Kings 10:10). அதற்கு தகுந்தமுறையில் எதிர்பரிசுகளை சாலமன் தருகிறான் (1 Kings 10:13).
# மாக்கேடா

## எத்தியோப்பிய வடிவம்

எத்தியோப்பியாவின் அரசவம்சம் சாலமன் அரசருக்கும் செபா அரசிக்கும் பிறந்த மகனிடமிருந்து துவங்குவதாக கூறுகிறது. செபாவின் அரசி **மாக்கேடா ** (Makeda) என்று எத்தியோப்பியாவில் அழைக்கப்படுகிறார்.
# கிரஃகாம் கிரீன்

**கிரஃகாம் கிரீன்** (கிரஹாம் க்ரீன், *Graham Greene*; அக்டோபர் 2, 1904 – ஏப்ரல் 3, 1991) ஐக்கிய இராச்சியத்தை சேர்ந்த ஒரு ஆங்கில எழுத்தாளர், நாடகாசிரியர் மற்றும் இலக்கிய விமர்சகர். நன்மை, தீமை என்று தெளிவாக வரையறுக்காமல், தெளிவற்ற அறநிலையைக் களமாகக் கொண்டு கிரீன் எழுதிய புதினங்கள் உலகப் புகழ் பெற்றவை. இவரது பல புதினங்கள் உலகின் தலை சிறந்த ஆங்கில புதினங்கள் வரிசையில் இடம் பெற்றுள்ளன. கிரீனின் படைப்புகளில் ரோமன் கத்தோலிக்கம், அமெரிக்க எதிர்ப்பு, இடதுசாரி சிந்தனைகள் மிகுந்து காணப்படுகின்றன.
# கிரஃகாம் கிரீன்

## குறிப்பிடத்தக்க படைப்புகள்

- *பிரைட்டன் ராக்*
- *தி பவர் அண்ட் தி குளோரி*
- *தி ஹார்ட் ஆஃப் தி மேட்டர்*
- *தி எண்ட் அஃப் தி அஃபையர்*
- *தி கான்ஃபிடன்சியல் ஏஜண்ட்*
- *தி தர்ட் மேன்*
- *அவர் மேன் இன் ஹவானா*
- *தி ஹியூமன் ஃபாக்டர்*
# நயீமா சித்தீக்

**நயீமா சித்தீக்** இலங்கையைச் சேர்ந்த ஓர் எழுத்தாளர் ஆவார். பதுளையை சேர்ந்த இவர் ஆசிரியராகவும் அறியப்படுகிறார். நாவல்கள், சிறுகதைகள், கவிதைகள், கட்டுரைகள் என் பல படைப்புகளை எழுதியுள்ளார். நயீமா ஏ. பஷீர்' என்ற பெயரில் எழுதிவந்த இவர் திருமணத்திற்குப் பின்னர் 'நயீமா சித்தீக்' என்ற பெயரில் எழுதத் தொடங்கினார். வானொலி, பத்திரிகை துறையிலும் பணியாற்றியுள்ளார். இலக்கியத் தாரகை சிறுகதை செம்மணி போன்ற பட்டங்கள் பெற்றுள்ளார்.
# நயீமா சித்தீக்

## வாழ்க்கைச் சுருக்கம்

இலங்கையின் மலையகத்தில் பதுளை - ஹப்புத்தளையைப் பிறப்பிடமாகக் கொண்ட இவர் பஷீர் மரைக்கார், தாஜ்பீவி தம்பதியினரின் ஏகபுதல்வியாவார். இவர், பண்டாரவளை சாஹிராக்கல்லூரி, ஹப்புத்தளைத் தேசிய பாடசாலை, காத்தான்குடி மத்தியகல்லூரி, பசறை மத்திய கல்லூரி ஆகியவற்றின் பழைய மாணவியாவார். பேராதனைப் பல்கலைக்கழகத்தில் பொதுக்கலைமாணிப் பட்டத்தையும், கல்வித் துறை டிப்ளோமா பட்டத்தையும் பெற்றுள்ளார். இவரின் கணவர் முஹம்மத் சித்தீக் பிள்ளைகள் பாத்திமா சியாமா, பாத்திமா சஜீமா, பாத்திமா ஸஹ்ரானா
# நயீமா சித்தீக்

## தொழில்

1970ம் ஆண்டில் ஆசிரியையாக நியமனம் பெற்ற இவர் இலங்கையின் பல பாகங்களிலும் பணியாற்றி ஓய்வுபெற்றுள்ளார்.
# நயீமா சித்தீக்

## இலக்கிய ஆர்வம்.

1960களில் தான் 7ம் வகுப்பிற் கற்கும்போது 'கல்வி'எனும் தலைப்பில் எழுதிய முதல் ஆக்கத்தை தினகரன் பிரசுரித்தது. தொடர்ந்து கட்டுரைகள், கவிதைகள், சிறுகதைகள், உருவகக்கதைகள், குட்டிக்கதைகள் என இலக்கியத்தின் பல்வேறு வடிவங்களில் இவர் முனைப்புடன் ஈடுபட்டார். இதுவரை இவர் நான்கு நாவல்களையும், 750 க்கும் மேற்பட்ட சிறுகதைகள், கட்டுரைகள், கவிதைகளையும் எழுதி இலங்கையிலேயே முன்னணி முஸ்லிம் பெண் எழுத்தாளராக திகழ்கின்றார். இல்லற வாழ்க்கையில் இணைய முன்பு 'நயீமா - ஏ - பஷீர்' என எழுதிவந்த இவர் பின்பு 'நயீமா சித்தீக்' என்று தனது பெயரை மாற்றிக் கொண்டார். இவரின் ஆரம்பகால படைப்பிலக்கியங்கள் பெருமளவு தோட்டத் தொழிலாளர்களின் வாழ்க்கையைப் பின்னணியாகக் கொண்டவை.
# நயீமா சித்தீக்

## எழுதியுள்ள நூல்கள்

- வாழ்க்கைப் பயணம் (1975): (வீரகேசரி பிரசுர வெளியீடு) - இலங்கையில் முஸ்லிம் பெண் எழுத்தாளர் ஒருவரினால் எழுதி வெளியிடப்பட்ட முதலாவது நாவல் இதுவாகும்.
- வாழ்க்கைச் சுவடுகள் (1989): சிறுகதைத் தொகுதி (கல்தஹின்மினை தமிழ் மன்ற வெளியீடு)
- வாழ்க்கை வண்ணங்கள் (2005): சிறுகதைத் தொகுதி (உடதலவின்னை சிந்தனை வட்ட வெளியீடு)
- ஆயிரம் வினாக்களும் விடைகளும் (தமிழ் பாட நூல்)
- சீறாப்புராணம் நபி அவதாரப் படலம் (தமிழ் பாட நூல்)
- வாழ்க்கை வளைவுகள் (2005) - சிறுகதைத் தொகுதி (மணிமேகலைப் பிரசுரம்)
# நயீமா சித்தீக்

## பேச்சுத்துறை

தனது 17வது வயதிலிருந்தே மேடைப் பேச்சுகளில் ஆர்வம் செலுத்திய இவர் புகழ்பெற்று விளங்கும் சிறந்த பெண் பேச்சாளர்களில் ஒருவராவார். இலங்கையின் பல்வேறு பகுதிகளில் நடைபெற்ற மீலாத் விழாக்கள், கலைவிழாக்கள், இலக்கிய விழாக்கள் என்பவற்றில் உரையாற்றியுள்ளார். இலங்கை வானொலியில் பல நிகழ்ச்சிகளை நடத்தியுள்ள இவர் நூற்றுக்கு மேற்பட்ட சொற்பொழிவுகளையும் நிகழ்த்தியுள்ளார். அத்துடன் எண்ணற்ற கவியரங்குகளில் பங்கேற்றுள்ளார்.
# நயீமா சித்தீக்

## தொழில் சங்கங்களில்

தனது இளம் பராயத்தில் ஏ.அஸீஸ் அவர்களின் அகில இலங்கை ஜனநாயக தொழிலாளர் காங்கிரஸ் மாதர் பிரிவில் தலைவியாக தொழிற்பட்டதுடன், இலங்கையின் தோட்டப் பிரதேசத்தில் வாழும் தோட்டத் தொழிலாளர்களின் சேமநலன்களில் அக்கறை மிக்கவராகவும் காணப்பட்டார்.
# நயீமா சித்தீக்

## ஊடகத்துறையில்.

அத்துடன் தினபதி, சிந்தாமணி பத்திரிகைகளின் ஹப்புத்தளை பிராந்திய நிருபராகவும் கடமை புரிந்துள்ளார்.
# நயீமா சித்தீக்

## பெற்ற விருதுகள்.

- நஜ்முல் அதீப் (இலக்கியத் தாரகை) 1991 முஸ்லிம் சமயக் கலாசாரத் திணைக்களம்
- 'சிறுகதை செம்மணி' 2004 - சிந்தனை வட்;டம்
- கலாபூஷணம் 2005 - இலங்கை அரசு
- அவ்வப்போது பல்வேறு சந்தர்ப்பங்களில் அரசு, அரசுசார்பற்ற அமைப்புக்களால் பொன்னாடை, பொற்கிழி, விருது வழங்கி கௌரவிக்கப்பட்டுள்ளார்.
# நப்பசலையார்

**நப்பசலையார்** சங்ககாலப் புலவர்களில் ஒருவர். நற்றிணை 243 எண்ணுள்ள ஒரே ஒரு பாடல் மட்டும் இவர் பாடியதாகச் சங்கநூல் தொகுப்பில் இடம் பெற்றுள்ளது.  
இவர் பெண்பால் புலவர். இவரது மேனியில் மஞ்சள் நிறப் படிவுகள் காணப்பட்டமையால் போலும் இவர் பசலையார் எனப்பட்டார். இந்தப் பசலை நோய் அன்று. இவர் நல்லவர் என்பது பட இவரை நப்பசலையார் என மக்கள் வழங்கி மகிழ்ந்தனர்.
# நப்பசலையார்

## நற்றிணை 243 பாடல் சொல்லும் செய்தி

- திணை - பாலை
அறம் பெரிதா, பொருள் பெரிதா? தலைவி நினைக்கிறாள். தன்னைப் பேணுதல் தலைவனுக்கு அறம். ஆனால் தலைவன் தன்னை விட்டு விட்டுப் பொருள் தேடப் பிரிந்துவிட்டான். எனவே தலைவனுக்குப் பொருள்தான் பெரிது என எண்ணி ஆறுதல் அடைகிறாள்.
# நப்பண்ணனார்

**நப்பண்ணனார்** சங்ககாலப் புலவர்களில் ஒருவர். பரிபாடல் 19 எண்ணுள்ள பாடல் ஒன்று மட்டும் இவர் பாடியதாகக் காணக்கிடக்கிறது.  
இந்தப் பாடலில் இவர் கடவுள் முருகனை வாழ்த்தியுள்ளார்.  
இந்தப் பாடலுக்கு மருத்துவன் நல்லச்சுதனார் என்னும் இசைவாணர் இசை அமைத்துக் காந்தாரப் பண்ணில் இவரது பாடலைப் பாடியுள்ளார்.
# நப்பண்ணனார்

## பாடல் சொல்லும் செய்தி

கடம்ப மரத்தடியில் வீற்றிருப்பது, திருப்பரங்குன்றத்தில் விழாக் கொள்வது, மயிலைக் கொடியாகக் கொள்வது முதலான செய்திகள் சொல்லப்படுகின்றன.  
பாண்டியன் வழுதியின் குடும்பமே திருப்பரங்குன்ற மலைக்குச் சென்று வழிபட்டது. 'படுமணி யானை நெடியோய்' என வாயாரப் பாடி மக்களெல்லாம் வழிபட்டனர்.  
முருகன் குருகு பெயரிய குன்றம் எறிந்த வேலை உடையவன். அரசனின் படை செல்வது போல மக்கள் யானை, குதிரை, தேர் ஆகியவற்றில் சென்று வழிபட்டனர்.  
வழியில் மக்கள் குரங்குகளுக்குப் பண்ணியம் கொடுத்தனர். கருங்குரங்குக்குக் கரும்பு கொடுத்தனர். தெய்வங்களுக்குத் தேன் படைத்தனர். வழியில் வையையாற்றுப் பெருக்கைக் கண்டு களித்தனர். சிலர் யாழ் போன்ற குரலில் பாடினர். சிலர் வேள்வி மந்திரம் போல ஒலித்து மகிழ்ந்தனர். சிலர் கொம்பு ஊதுவது போலக் குரல் கொடுத்தனர். சிலர் முரசு போல் முழங்கினர்.  
இரதி மன்மதன் போல வேடம் பூண்டு ஆடினர். அகலிகை இந்திரன் கௌதமன் கதை வெளிப்பட நாடகம் ஆடினர். கட்டுவித்தை காட்டினர். இப்படித் திருப்பரங் குன்றமே 'சோபன' மயமாயிற்று.  
குளங்களிலும், சோலைகளிலும் பூத்துக் குலுங்கும் மலர்கள் போல் மக்கள் மலர்ந்து மகிழ்ந்திருந்தனர். தம்மை அழகாக ஒப்பனை செய்துகொண்டனர்.  
முருகன் குறப்பெண் கொடியை மணந்தவன். அவன் நிறமும் உடையும் செந்நிறம். படை பவழ நிறம். உருவம் தீ போன்றது.  
மாமுதல் தடிந்தவன். குன்றம் உடைத்தவன்.  
முருகா! உன்னை எம் ஆயத்தோடு கூடி வந்து ஏத்தித் தொழுகின்றோம்.
# முறுக்கு

**முறுக்கு** என்பது உளுந்து மாவு, அரிசிமாவு, கலந்து உருவாக்கப்படும் ஒரு பலகாரம் ஆகும்.
# முறுக்கு

## காரணப்பெயர்

முறுக்கிய நிலையில் அச்சு மூலம் பிழியப்படுவதால் முறுக்கு எனப்படுகிறது.
# முறுக்கு

## செயல் முறை

இந்த மாவுடன் எள், ஓமம், நெய் அல்லது டால்டா அல்லது தேங்காய்ப் பால் போன்றவை கலந்து சிறிது கெட்டியாகப் பிசைந்து முறுக்குக்கான அச்சில் இட்டு பிழிந்து எடுக்கின்றனர். அதன் பிறகு வாணலியில் எண்ணெய் ஊற்றிச் சுட வைத்து அந்த எண்ணெயில் பிழிந்து வைத்த முறுக்கைப் பொரித்து எடுப்பர். இது தமிழர்களின் உணவுப் பொருட்களில் விரும்பி உண்ணப்படும் முதன்மைச் சிற்றுண்டிகளுள் ஒன்றாகும்.
# முறுக்கு

## பெயர் பெற்ற ஊர்

மணப்பாறையில் தேங்காய்ப்பால் சேர்த்துச் செய்யும் அரிசி முறுக்கு பெயர் பெற்றது.
# முறுக்கு

## வகைகள்

- அச்சு முறுக்கு
- கை முறுக்கு
- தேன்குழல் முறுக்கு
- தேங்காய்ப்பால் முறுக்கு
- நெய் முறுக்கு
- ஜவ்வரிசி முறுக்கு
- பூண்டு முறுக்கு
- கார முறுக்கு
# முறுக்கு

## பரவல்

முறுக்கு பிற தென்னிந்திய மாநிலங்களிலும் இந்தியா தவிர இலங்கை, மலேசியா போன்ற நாடுகளிலும் பரவலாக வாழும் தமிழர்களாலும் விரும்பி உண்ணப்படுகிறது.
# வெள்ளு ரொட்டி

**வெள்ளு ரொட்டி** என்பது தமிழர் சமையலில் இடம்பெறும் ஒரு பலகாரம் ஆகும். இது அரிசிமா, அரிசிக்குறுநால், தேங்காய்ப்பால் கலந்து பதமாகக் குழைந்து தட்டி எண்ணெயில் சுட்டுச் செய்யப்படுகிறது. சிறப்பு விழாக்களில் இந்தப் பலகாரம் பெரிதும் செய்து பகிரப்படும்.
# வெள்ளு ரொட்டி

## வெளியிணைப்புகள்

- ஈகரை தமிழ் களஞ்சியம்
# நப்பாலத்தனார்

**நப்பாலத்தனார்** சங்ககாலப் புலவர்களில் ஒருவர். அவரது பாடல்களாக இரண்டு பாடல்கள் உள்ளன. அவை நற்றிணை 52, 240 ஆகியவை.
# நப்பாலத்தனார்

## நற்றிணை 52 சொல்லும் செய்தி

- திணை - பாலை
தலைமகன் தன் நெஞ்சோடு பேசுகிறான். அவனது காதலி அதிரல் பூவையும், பாதிரிப் பூவையும் சேர்த்துக் கட்டி அவளது தலையில் சூடியுள்ளாளாம். அது மணக்க மணக்க அவன் அவளைத் தழுவுவதையே எண்ணி மகிழ்கிறானாம். அவனது நெஞ்சோ பொருள் தேடுவதைப் பற்றி எண்ணிக்கொண்டிருக்கிறதாம். எனவே அந்த நெஞ்சை அன்பு இல்லாத்து என்று வைகிறான்.
# நப்பாலத்தனார்

## நற்றிணை 52 சொல்லும் செய்தி

### ஓரி கொடை

கடையெழு வள்ளல்களில் ஒருவனான ஓரி சிறந்த கொடை வள்ளல். அவனது கைவளம் முழுவதுமாகத் தானே தேடிப் பெறுவதானாலும் அந்தப் பெரும்பொருள் அவனுக்கு மிகவும் நொய்தானதாம். அவள் இன்பந்தான் அவனுக்குப் பெரிதாம்.
# நப்பாலத்தனார்

## நற்றிணை 240 சொல்லும் செய்தி

- திணை - பாலை
# நப்பாலத்தனார்

## நற்றிணை 240 சொல்லும் செய்தி

### கடவுள் சிறியவர்

என் காதலிக்கு 'வை ஏர் வால் எயிறும், வாள் நுதலும் கடவுள் படைத்தார். அத்தனையும் எனக்குக் கொடுத்துவிட்டார். அவருக்கு அவளால் பயன் இல்லை. எனவே உலகு படைத்தோன் ஐது(நொய்து) ஆயினான்.
# நப்பாலத்தனார்

## நற்றிணை 240 சொல்லும் செய்தி

### யானைக்குப் பத்தல் நீர்

கோடை காலத்தில் மக்கள் தண்ணீருக்காக உளியால் உடைத்து பத்தல் என்னும் கேணி தோண்டுவர். அதில் ஊறும் நீரை யானை பருகி மகிழும். அதுபோல நான் அவளைத் துய்த்து இன்புறுகிறேன் - என்கிறான் தலைவன்.
- பத்தல் என்பது பாறையில் உடைத்த பள்ளம்.
# கேசரி

**கேசரி** என்பது இந்திய இனிப்பு வகை உணவு ஆகும். இது கருநாடகாவை தாயகமாகக் கொண்டது.  
கேசரியில் பல வகைகள் உள்ளன. அவற்றுள் அன்னாசி கேசரி தேங்காய் கேசரி அரிசிக் கேசரி. என்பன குறிப்பிடத்தக்கன.
# கேசரி

## செய் முறை

- ரவையை நெய்யில் வறுத்து எடுத்து வைக்கவும்.
- தண்ணீரைக் கொதிக்க வைத்து, கேசரித் தூளைக் கலக்கவும்.
- ரவையை மெதுவாகக் கொட்டவும். நெய், சீனியையும், முந்திரிப் பருப்பு ஆகியவற்றைச் சேர்க்கவும்.
- இந்தக் கலவை பாத்திரத்தின் அடியில் கெட்டிப்பிடித்து விடாமல் கலக்கிக் கொண்டே இருக்கவும்
- கலவை இறுகியவுடன் ஒரு பாத்திரத்தில் பரப்பி வைக்கவும்.
- தேவைக்கேற்ப எடுத்துப் பறிமாறலாம்.
# காஃகுமானு

**எலிசபெத் காஃகுமானு ** (Elizabeth Kaahumanu) (மார்ச்சு 17, 1768–சூன் 5, 1832) ஹவாய் இராச்சியத்தின் இணை அரசராகவும் காமேஃகாமெகா I அரசரின் மனைவியாகவும் இருந்தவர். அரசரின் மிகவும் விரும்பப்பட்ட மனைவியாகவும் மிகுந்த அரசியல் செல்வாக்குப் பெற்றவராகவும் விளங்கினார். தனது கணவரின் மறைவிற்குப் பிறகு, அரசிகள் கோலோச்ச முடியாத ஹவாய் இராச்சியத்தில் தனது மகனுடன் இணைந்து ஆட்சி செய்ய, மறைந்த அரசரின் விருப்பம் என அமைச்சரவையின் ஒப்புதல் பெற்று, **குஹினா நுயை** என்ற புதிய பதவியை உருவாக்கி ஆட்சி புரிந்தவர்.  
ஒரே மேசையில் ஆண்களுடன் பெண்கள் உண்ண இயலாத சமூகத்தில் தனது அரசிளங்குமரனுடன் ஒரே மேசையில் உணவருந்தி "உணவுண்ணும் விடுதலை"யை ஹவாயில் தனதாட்சியின்போது பெற்றுத் தந்தார்.சீர்திருத்தத் திருச்சபையில் 1824ஆம் ஆண்டு சேர்ந்த காஃகுமானு தனது நாட்டுமக்களையும் மதம் மாற வற்புறுத்தினார்.பத்துக் கட்டளைகளின் அடிப்படையில் ஹவாய் சட்டங்களை இயற்றினார். தனது மதக்குருமார்களின் உந்துதலால் ஹொனலுலுவில் இருந்த ரோமன் கத்தோலிக்க மாதாகோவிலை மூடச்செய்தார். கத்தோலிக்க மதத்தை பின்பற்றுவதை தடையும் செய்தார். ஐக்கிய அமெரிக்காவடன் நல்லிணக்க உடன்பாடு கொண்டிருந்தார்.
# காஃகுமானு

## வெளியிணைப்புகள்

- Ka‘Ahumanu
- Ka‘Ahumanu — Powerful Queen
# 1999 துடுப்பாட்ட உலகக்கிண்ணம்

**1999 துடுப்பாட்ட உலகக் கிண்ணம்** (*1999 Cricket World Cup*, கிரிக்கெட் உலகக்கோப்பை 1999) என்பது ஒருநாள் பன்னாட்டுத் துடுப்பாட்டப் போட்டிகளின் ஏழாவது உலகக் கிண்ணத்துக்கான போட்டியாகும். இக்கிண்ணம் *ஐசிசி கிண்ணம்* என அழைக்கப்படுகின்றது. இப்போட்டிகள் 1999 மே 14 முதல் சூன் 20 வரை இங்கிலாந்தில் இடம்பெற்றது. அயர்லாந்து, வேல்ஸ், ஸ்கொட்லாந்து, நெதர்லாந்து ஆகிய இடங்களிலும் சில போட்டிகள் நடைபெற்றன. இதில் இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து, இலங்கை, சிம்பாப்வே, தென்னாப்பிரிக்கா ஆகிய தேர்வுத் துடுப்பாட்ட அணிகளுடன், தேர்வு அந்தஸ்துப் பெறாத வங்காளதேசம், கென்யா, ஸ்கொட்லாந்து ஆகிய நாடுகளுமாக மொத்தமாக 12 நாடுகள் பங்கேற்றன. தேர்வு அந்தஸ்து பெறாத அணிகள் பன்னாட்டு கிரிக்கட் சங்கத்தினால் நடத்தப்பட்ட தெரிவுப் போட்டியிலிருந்து தேர்ந்தெடுக்கப்பட்டன. இப்போட்டிகளில் ஓர் அணிக்கு 50 ஓவர்கள் விளையாடக் கொடுக்கப்பட்டது. லோட்ஸ் அரங்கில் நடைபெற்ற இறுதிப் போட்டியில் ஆத்திரேலிய அணி பாக்கித்தான் அணியை வென்று இரண்டாவது தடவையாக உலகக் கிண்ணத்தைப் பெற்றது.
# 1999 துடுப்பாட்ட உலகக்கிண்ணம்

## பங்கேற்ற நாடுகள்

டெஸ்ட் அந்தஸ்துப் பெற்ற அவுஸ்திரேலியா, இங்கிலாந்து, மேற்கிந்தியா, நியுசிலாந்து, தென்னாபிரிக்கா, சிம்பாபே, இலங்கை, இந்தியா, பாக்கிஸ்தான் நாடுகளும் டெஸ்ட் அந்தஸ்துப் பெறாத பங்களாதேசம் கென்யா, அயர்லாந்து ஆகிய நாடுகளுமாக மொத்தமாக 12 நாடுகள் பங்கேற்றன. டெஸ்ட் அந்தஸ்து பெறாத நாடுகள் சர்வதேச கிரிக்கட் சம்மேளத்தினால் (ICC) நடத்தப்பட்ட தெரிவுப் போட்டியிலிருந்து தேர்ந்தெடுக்கப்பட்டவையாகும். இத்தொடரில் மொத்தம் 42 போட்டிகள் இடம் பெற்றன.
# 1999 துடுப்பாட்ட உலகக்கிண்ணம்

## சூப்பர்-6 நிலைப் போட்டி

சுப்பர்-6 நிலைப் போட்டிகளின் 6 அணிகள் தெரிவாகின. அவை: பாக்கிஸ்தான், அவுஸ்திரேலியா, தென்னாபிரிக்கா, நியுசிலாந்து, சிம்பாபே, இந்தியா
# 1999 துடுப்பாட்ட உலகக்கிண்ணம்

## அரையிறுதிப் போட்டிகள்

சுப்பர்-6 நிலைப் போட்டிகளில் தெரிவான நியுசிலாந்து, பாக்கிஸ்தான், அவுஸ்திரேலியா, தென்னாபிரிக்கா அரையிறுதி ஆட்டத்திற்கு தெரிவாகின.  
**முதலாவது அரையிறுதி ஆட்டம்** சூன் 16 1999 நியுசிலாந்து அணிக்கும், பாக்கிஸ்தான் அணிக்குமிடையில் நடைபெற்றது. இப்போட்டியில் முதலில் துடுப்பாடிய நியுசிலாந்து அணி 50 ஓவர் நிறைவில் 7 விக்கட் இழப்பிற்கு 240 ஓட்டங்களைப் பெற்றுக் கொண்டது. பதிலுக்கு துடுப்பாடிய பாக்கிஸ்தான் அணி 47.3 ஓவர்களில் 1 விக்கட் இழப்பிற்கு 242 ஓட்டங்களைப் பெற்று இறுதி ஆட்டத்திற்குத் தெரிவானது. சஹீட் அன்வர் 148 பந்துகளில் 113 ஓட்டங்களைப் பெற்றார்.  
**இரண்டாவது அரையிறுதி ஆட்டம்** சூன் 17 1999 தென்னாபிரிக்கா அணிக்கும் அவுஸ்திரேலியா அணிக்கும் நடைபெற்றது. இப்போட்டியில் முதலில் துடுப்பாடிய அவுஸ்திரேலியா அணி 49.2 ஓவர்களில் சகல விக்கட்டுக்களையும் இழந்து 213 ஓட்டங்களைப் பெற்றது. தென்னாபிரிக்கா அணி 49.4 ஓவர்களில் சகல விக்கட்டுக்களையும் இழந்து 213 ஓட்டங்களையே பெற்றது. இதன்படி அவுஸ்திரேலியா வெற்றியீட்டி இறுதிப் போட்டிக்குத் தெரிவானது.
# 1999 துடுப்பாட்ட உலகக்கிண்ணம்

## இறுதிப் போட்டி

1999 உலகக்கிண்ணத்துக்கான இறுதிப்போட்டி சூன் 20. 1999 இங்கிலாந்தின் லோட்ஸ் மைதானத்தில் பாக்கிஸ்தான், அவுஸ்திரேலியா அணிகளுக்கிடையில் நடைபெற்றது. நாணயச் சுண்டலில் வெற்றி பெற்ற பாகிஸ்தான் முதலில் துடுப்பெடுத்தாட முடிவு செய்தது.  
பாக்கிஸ்தான் அணி 39 ஓவர்களில் சகல விக்கட்டுக்களையும் இழந்து 132 ஓட்டங்களைப் பெற்றது. சஹீட் அன்வர் 15 ஓட்டங்களையும், அப்துல் ரஸ்ஸாக் 17 ஓட்டங்களையும், இஜாஸ் அஹமட் 22 ஓட்டங்களையும, இன்சமாம் உல் ஹக் 15 ஓட்டங்களையும், சஹீட் அப்ரிடி 13 ஓட்டங்களையும் பெற்றனர். ஏனைய வீரர்கள் 10க்கும் குறைவான ஓட்டங்களையே பெற்றனர். இப்போட்டியில் உதிரிகளாக 25 ஓட்டங்கள் பெறப்பட்டன. விக்கட்டுக்கள் பின்வருமாறு சரிந்தன. 1-21, 2-21, 3-68, 4-77, 5-91, 6-104, 7-113, 8-129, 9-129, 10-132.  
பந்துவீச்சில் மெக்ராத் 13 ஓட்டங்களுக்கு 2 விக்கட்டுக்களையும், பிளங்மின் 30 ஓட்டங்களுக்கு 1 விக்கட்டையும், பீ.ஆர். ரீபில் 29 ஓட்டங்களுக்கு 1 விக்கட்டையும், டி.எம். மோடி 17 ஓட்டங்களுக்கு 2 விக்கட்டுக்களையும், ஷேன் வோர்ன் 9 ஓவர்கள் பந்துவீசி ஓட்டமற்ற ஒரு ஓவரைக் கொடுத்து 33 ஓட்டங்களுக்கு 4 விக்கட்டுக்களையும் கைப்பற்றிக் கொண்டனர். அவுஸ்திரேலியா அணியின் சிறப்பான பந்துவீச்சு பாக்கிஸ்தான் அணி சிரமப்பப்பட்டது.  
பதிலுக்குத் துடுப்பாடிய அவுஸ்திரேலியா அணி 20.1 ஓவர்களில் 2 விக்கட் இழப்பிற்கு 133 ஓட்டங்களைப் பெற்று 8 விக்கட்டுக்களினால் பாக்கிஸ்தான் அணியை வெற்றியீட்டி. 1999ம் ஆண்டு உலகக்கிண்ணத்தை தனதாக்கிக் கொண்டது. அவுஸ்திரேலியா ஆட்டத்தில் வோர்க் ஆட்டமிழக்காமல் 37 ஓட்டங்களையும். ஏ. ஸி. கில்கெரிஸ்ட் 54 ஓட்டங்களையும், பொன்டிங் 24 ஓட்டங்களையும், லீமன் 13 ஆட்டமிழக்காமல் ஓட்டங்களையும் பெற்றனர். அவுஸ்திரேலியாவின் விக்கட்டுக்கள் பின்வருமாறு சரிந்தன. 1-75, 2-112  
பந்துவீச்சில் வசீம்அக்ரம், சக்லேன்முஸ்தாக் ஆகியோர் தலா ஒவ்வொரு விக்கட்டுக்களை கைப்பற்றினர். இந்த ஆட்டத்துக்கான நடுவர்களாகக் களத்தில் மேற்கிந்தியத் தீவுகளைச் சேர்ந்த எஸ். ஏ. பக்னரும், இங்கிலாந்தைச் சேர்ந்த டி. ஆர். ஷெப்பேர்ட்டும், மூன்றாவது நடுவராக வெங்கட்ராகவனும் பணியாற்றினர். ரஞ்சன் மடுகல்ல ஆட்ட நடுவராகக் கடமையாற்றினார். போட்டியில் சிறப்பாட்டக்காரராக ஷேன் வோர்ன் தெரிவானார்.
# 1999 துடுப்பாட்ட உலகக்கிண்ணம்

## இலங்கை பங்கேற்ற போட்டிகள்

முதல்சுற்றில் இலங்கை அணி 5 போட்டிகளில் பங்கேற்று இரண்டு போட்டிகளில் வெற்றிபெற்றது. மூன்று போட்டிகளில் தோல்வியுற்றது.  
இலங்கை பங்கேற்ற ‘ஏ’பிரிவில் **முதலாவது போட்டி** இங்கிலாந்துக்கு எதிராக நடைபெற்றது. இதில் இலங்கை அணி 48.3 ஓவர்களில் சகல விக்கட்டுக்களையும் இழந்து 204 ஓட்டங்களைப் பெற்றது. பதிலுக்கு துடுப்பாடிய இங்கிலாந்து அணி 24.5 ஓவர்களில் 2 விக்கட் இழப்பிற்கு 207 ஓட்டங்களைப் பெற்று 8 விக்கட்டுக்களினால் வெற்றியீட்டியது.  
**இரண்டாவது போட்டி** தென்னாபிரிக்கா அணிக்கெதிராக நடைபெற்றது. இதில் தென்னாபிரிக்கா குறித்த 50 ஓவர்களில் 9 விக்கட் இழப்பிற்கு 199 ஓட்டங்களைப் பெற்றது. பதிலுக்கு துடுப்பாடிய இலங்கை அணியினால் 35.2 ஓவர்களில் சகல விக்கட்டுக்களையும் இழந்து 110 ஓட்டங்களையே பெற முடிந்தது. தென்னாபிரிக்கா அணி 89 ஓட்டங்களால் இலங்கையை வெற்றிகொண்டது.  
**மூன்றாவது போட்டி** சிம்பாபே அணிக்கெதிராக நடைபெற்றது. இதில் சிம்பாபே அணி குறித்த 50 ஓவர்களில் 9 விக்கட் இழப்பிற்கு 192 ஓட்டங்களைப் பெற்றது. பதிலுக்கு துடுப்பாடிய இலங்கை அணி 46வது ஓவரில் 6 விக்கட் இழப்பிற்கு 198 ஓட்டங்களைப் பெற்று 4 விக்கட்டுக்களினால் சிம்பாபேயை வெற்றிகொண்டது.  
**நான்காவது போட்டி** இந்தியா அணிக்கெதிராக நடைபெற்றது. இதில் இந்தியா அணி குறித்த 50 ஓவர்களில் 6 விக்கட் இழப்பிற்கு 373 ஓட்டங்களைப் பெற்றுக் கொண்டது. இலங்கை அணியால் 42.3 ஓவர்களில் சகல விக்கட்டுக்களையும் இழந்து 216 ஓட்டங்களையே பெறமுடிந்தது. இப்போட்டியில் இந்தியா அணி 157 ஓட்டங்களினால் இலங்கை அணியை வெற்றிகொண்டது.  
**ஐந்தாவது போட்டி** கென்யா அணிக்கெதிராக நடைபெற்றது. இதில் முதலில் துடுப்பாடிய இலங்கை அணி 8 விக்கட் இழப்பிற்கு 275 ஓட்டங்களைப் பெற்றுக் கொண்டது. பதிலுக்கு துடுப்பாடிய கென்யா அணியால் குறித்த 50 ஓவர்களில் 6 விக்கட் இழப்பிற்கு 230 ஓட்டங்களையே பெறமுடிந்தது. இப்போட்டியில் இலங்கை அணி 45 ஓட்டங்களினால் வெற்றியீட்டியது.  
சுப்பர்-6 நிலைப் போட்டி அணிக்கு 1996ம் ஆண்டு உலகக்கிண்ணத்தை வென்ற இலங்கை தேர்ந்தெடுக்கப்படவில்லை.  
போட்டிகள் பிபிசி மற்றும் ஸ்கை தொலைக்காட்சிகளில் ஒளிபரப்பானது.
# ரேச்சேல் கார்சன்

**ராச்சல் லூயி கார்சன் **( Rachel Louise Carson) (மே 27, 1907 – ஏப்ரல் 14, 1964) ஓர் அமெரிக்க கடல்சார் உயிரியலாளர் மற்றும் உலகின் சுற்றுச்சூழல் இயக்கத்தை முன்னெடுத்துச் செல்ல உதவிய இயற்கை குறித்த எழுத்தாளர்.  
கார்சன் ஐக்கிய அமெரிக்க நாட்டின் மீன் மற்றும் வனவாழ்வுயிர் சேவையில் உயிரியலாளராக தமது பணிவாழ்வைத் தொடங்கினார். 1950களில் முழுநேர இயற்கை எழுத்தாளராக மாறினார். 1951ஆம் ஆண்டு வெளியான அவரது புத்தகம் *த சீ அரௌண்ட் அஸ்* (The Sea Around Us)-நம்மைச் சுற்றியுள்ள கடல், அவருக்கு புகழையும் பணத்தையும் பெற்றுத் தந்தது. பிறவி எழுத்தாளராக காணப்பட்ட அவரது அடுத்த நூல், *அண்டர் த சீவின்ட் - கடற்காற்றின் கீழே*யும் பெரும் வரவேற்பைப் பெற்றது. இந்நூல்கள் கடல்வாழ் உயிரினங்கள்,கடற்கரையிலிருந்து மேற்கடல்,ஆழ்கடல் வரை, பற்றிய தகவல்களை ஆராய்ந்தது.  
1950களில் கார்சன் இயற்கை பாதுகாப்பு மற்றும் சுற்றுச்சூழல் குறித்தும் செயற்கை பூச்சிக்கொல்லிகளின் தீந்தாக்கம் குறித்தும் கவனம் செலுத்தலானார். இதன் அடிப்படையில் அவர் எழுதிய *சைலண்ட் இசுபிரிங் - மௌன வசந்தம்* என்ற நூல் அமெரிக்கர்களிடம் பெரும் விழிப்புணர்வை ஏற்படுத்தியது. இதனால் தேசிய பூச்சிக்கொல்லிகள் குறித்த கொள்கைகள் மீளாய்வு செய்யப்பட்டு டி.டி.டீயும் பிற பூச்சிக்கொல்லிகளும் தடை செய்யப்பட்டன. மேலும் இந்நூலின் தாக்கத்தால் **ஐக்கிய அமெரிக்க சுற்றுச்சூழல் பாதுகாப்பு முகமை** ஏற்படுத்தப்பட்டது.  
குடியரசுத் தலைவர் ஜிம்மி கார்டர் விடுதலைக்கான குடியரசுத் தலைவர் பதக்கத்தை மறைவிற்குப் பிறகு அவருக்கு வழங்கினார்.
# ரேச்சேல் கார்சன்

## வாழ்க்கை மற்றும் பணி

### இளமையும் கல்வியும்

ரேச்சேல் கார்சன் அவர்கள் ஐக்கிய அமெரிக்க மாநிலமான பென்சில்வேனியாவில், ஸ்பிரிங்டேல் (Springdale) எனும் இடத்தில் 1907 ஆம் ஆண்டு மே மாதம் 27 ஆம் திகதி ஒரு விவசாயக்குடும்பத்தில் பிறந்தார். இவர் பிட்ஸ்பர்கின் அருகிலுள்ள அல்லேக்கேனி நதிக்கு (Allegheny River) அண்மித்த இடத்திலேயே இவர்களது குடும்பம் வாழ்வாதாரம் செய்தது. கார்சன் சிறுவயதிலேயே வாசிக்கும் பழக்கத்தை கொண்டிருந்தார், வாசிப்பதை பெரிதும் விரும்பினார். அதுமட்டுமன்றி கார்சன் இளம் வயதிலேயே ஒரு திறமையான எழுத்தாளராகக் காணப்பட்டார்.  
கார்சன் தனது 65 ஏக்கர் வயலை ஆய்வு செய்வதிலேயே அதிக நேரத்தை செலவழித்தார். அவர் எட்டு வயதிலேயே மிருகங்களுடன் சம்பந்தப்பட்ட சிறு சிறு கதைகளையெல்லாம் எழுதியுள்ளார், அத்துடன் அவருடைய முதல் கதை அவர் பதினொருவயதில் இருக்கும் போதே வெளியிடப்பட்டது. கார்சன் தனது முதல் கதை வெளிவந்த *St. Nicholas* எனும் சஞ்சிகையை விரும்பி வாசிக்கத் தொடங்கினார். கார்சன் உயர் பள்ளியில் நாற்பத்து நான்கு மாணவர்களிலும் முதல் இடம் வகித்து பட்டத்தையும் பெற்றுக்கொண்டார்.  
அவர் பெண்களுக்கான பென்சில்வேனியாப் பல்கலைகழகத்தில் ஆங்கிலத்தைத்தான் கற்றார், எனினும் அவருடைய விருப்பமான பாடமான உயிரியலை கறக விரும்பி 1928 ஆம் ஆண்டு சனவரி மாதத்தில் உயிரியலுக்கு மாறினார். பள்ளி மாணவர்களுக்கான பத்திரிகையில் தனது ஆக்கங்களையும் வெளியிட்டார். இவ்வாறு அவரது கல்வி வாழ்க்கை முடிந்தது.
# ரேச்சேல் கார்சன்

## வாழ்க்கை மற்றும் பணி

### உயிரியலாளராக தொழில் செய்யும் போது

கார்சன் கல்வி கற்ற உயர்பள்ளியில் உயிரியல் பாடம் கற்பித்த ஆசிரியரின் உதவியுடன் அமெரிக்கக் கடற்றொழில் பணியகத்தில் பகுதி நேர வேலையில் ஈடுபட்டார். இங்கு இவர் கல்வியோடு சம்பந்தப்பட்ட விடயங்கை ஒலிபரப்பும் வானொலி நிலையத்தில் *Romance Under the Waters * எனும் ஒரு கட்டுரையை வெளியிட்டார். அது ஒரு வருடத்தில் ஒவ்வொரு வாரமும் ஏழு நிமிட நிகழ்ச்சியாக ஓடியது. அந்நிகழ்ச்சி நீர்நிலை வாழ்வைப்பற்றியதாகும். (மீன்களைப் பற்றிய). அந்நிகழ்ச்சியை கார்சன் அவர்கள் மக்கள் மத்தியில் மீன்களைப் பற்றிய அறிவை கூட்டவேண்டும் எனும் நோக்கிலேயே வெளியிட்டார். அமெரிக்கக் கடற்றொழில் பணியகத்தில் கார்சன் செய்யும் வேலையை முன்னிருந்தவர்களால் அவ்வளவு நன்றாகச் செய்ய முடியவில்லை என்பது குறிப்பிடத்தக்கது. மீண்டும் *marine life in the Chesapeake Bay* எனும் தலைப்பில் கட்டுரைகளை உள்ளூர் பத்திரிகைகளுக்கும் இதழ்களுக்கும் வழங்கினார்.  
கார்சன் தொழில் புரிந்த அமெரிக்கக் கடற்றொழில் பணியகத்தின் தலைவர் கர்சனின் சேவையை எண்ணி வியந்தார், பின்பு கடற்றொழில் பணியகத்தைப்பற்றிய ஒரு அறிமுகக் கையேடு ஒன்றை வெளியிடுமாறு கோரினார். அத்துடன் கார்சனும் முழு நேர வேலையையும் செய்ய அனுமதித்தார். அவர் சிவில் சேவைத் தேர்வை மற்றைய விண்ணப்பதாரர்களை விட அதிக புள்ளிகளைப் பெற்றார். 1936 ஆம் ஆண்டில் அவர் அமெரிக்கக் கடற்றொழில் பணியகத்தில் முழுநேர வேலைக்கு அனுமதிக்கப்படும் இரண்டாவது பெண்மணியானார். இவ்வாறாக கார்சன் 15 வருடங்கள் அமெரிக்கக் கடற்றொழில் பணியகத்தில் பணிபுரிந்தார்.
# ரேச்சேல் கார்சன்

## வாழ்க்கை மற்றும் பணி

### இறப்பு

கார்சன் 56 ஆம் வயதில் 1964 ஆம் ஆண்டு ஏப்ரல் மாதம் பதினான்காம் திகதி மார்பகப் புற்றுநோயால் இறந்தார்.
# ரேச்சேல் கார்சன்

## படைப்புகளின் பட்டியல்

- *Under the Sea Wind*, 1941, Simon & Schuster, Penguin Group, 1996,
-
-
-
-
-
- (with Vanez T. Wilson)
- *The Sea Around Us*, 1951, Oxford University Press, 1991,
- *The Edge of the Sea*, 1955, Mariner Books, 1998,
- *Silent Spring*, Houghton Mifflin, 1962, Mariner Books, 2002,
- *Silent Spring* initially appeared serialized in three parts in the June 16, June 23, and June 30, 1962 issues of *The New Yorker* magazine
- *The Sense of Wonder*, 1965, HarperCollins, 1998: published posthumously
- *Always, Rachel: The Letters of Rachel Carson and Dorothy Freeman 1952–1964 An Intimate Portrait of a Remarkable Friendship*, Beacon Press, 1995, edited by Martha Freeman (granddaughter of Dorothy Freeman)
- *Lost Woods: The Discovered Writing of Rachel Carson*, Beacon Press, 1998,
- *Bedrock: Writers on the Wonders of Geology*, edited by Lauret E. Savoy, Eldridge M. Moores, and Judith E. Moores, Trinity University Press, 2006,
# ரேச்சேல் கார்சன்

## வெளியிணைப்புகள்

- Rachel Carson papers – Yale University Library finding aid for Carson's papers
- *New York Times* obituary
- RachelCarson.org—website by Carson biographer Linda Lear
- *Time*, Mar. 29, 1999, Environmentalist RACHEL CARSON
# கிருஷண் காந்த்

**கிருசண் காந்த்** (*Krishan Kant*; பெப்ரவரி 28,1927 - சூலை 27,2002) 1997ஆம் ஆண்டு முதல் தனது மரணம் வரை பத்தாவது இந்தியக் குடியரசுத் துணைத் தலைவராகப் பணியாற்றியவர்.பஞ்சாப் மாநிலத்தில் அமிர்தசரஸ் நகரில் பிறந்தவர்.  
காந்த் லாகூரில் மாணவராக இருந்தபோதே வெள்ளையனே வெளியேறு இயக்கத்தில் ஈர்க்கப்பட்டு அரசியலில் ஈடுபட்டார். இந்திய விடுதலை போராட்டத்தில் இளமையிலேயே பங்குபெற்று அரசியலில் படிப்படியாக முன்னேறி நாடாளுமன்றத்திற்கும் தேர்ந்தெடுக்கப்பட்டார். இந்திரா காந்தியின் கட்சியில் "இளந் துருக்கியர்கள்" என இனம் காணப்பட்ட அரசியல்வாதிகளில் இவரும் ஒருவர்.  
1975ஆம் ஆண்டு நெருக்கடிநிலையை ஆதரிக்காததால் காங்கிரசிலிருந்து வெளியேற்றப்பட்டார்.1976ஆம் ஆண்டு செயப்பிரகாச நாராயணன் தலைமையேற்ற மனித உரிமைகள் அமைப்பான "குடிமக்கள் உரிமைகளுக்கும் சனநாயக உரிமைகளுக்குமான மக்கள் சங்கத்தின்" (Peoples' Union of Civil Liberties and Democratic Rights) அமைப்புப் பொது செயலாளராக இருந்துள்ளார்.1980 வரை நாடாளுமன்ற உறுப்பினராக இருந்தார்.  
நெருக்கடிநிலை காலத்தை அடுத்து மொரார்ஜி தேசாய் பிரதமராக பொறுப்பேற்ற கூட்டணி ஆட்சியின் வீழ்ச்சிக்கு மது லிமாயியுடன் காரணமானார். ஜனதா கட்சியின் எந்தவொரு உறுப்பினரும் இரண்டு அமைப்புகளில் உறுப்பினராக இருப்பது தடைசெய்யப்பட வேண்டும் என்ற இவரது நிலை ஜனதா கட்சியில் இருந்த முந்தைய ஜனசங்க உறுப்பினர்களைக் குறி வைத்தது; வலதுசாரி ஆர்.எஸ்.எஸ் அமைப்பின் உறுப்பினர்களாகவும் அவர்கள் தொடர்ந்து வந்தனர். இந்தப் பிரச்சினையால் 1979ஆம் ஆண்டு மொரார்ஜி அரசு கவிழ்ந்து கூட்டணியும் உடைந்தது.  
பாதுகாப்பு ஆராய்ச்சிகள் மற்றும் பகுப்பாய்வு கழகத்தின் செயற்குழு உறுப்பினராக பணியாற்றிய காந்த் இந்தியா அணுகுண்டு சோதனைகள் நடத்துவதை ஆதரித்தவர்.  
1989ஆம் ஆண்டு வி. பி. சிங் தலைமையிலான அரசு இவரை ஆந்திர ஆளுநராக நியமித்தது.1996ஆம் ஆண்டு அப்போதாய தமிழக கவர்னர் சென்னா ரெட்டி மரணம் அடைந்தபின் இவர் தற்காலிக ஆளுநராக நியமனம் பெற்றார். மிகநீண்ட காலம் தொடர்ந்து ஆளுநராகப் பணியாற்றியவர் என்னும் சாதனையுடன் ஏழு ஆண்டுகள் தாம் குடியரசுத் துணைத் தலைவராக பணிஉயர்வு பெறும்வரை இப்பொறுப்பில் இருந்தார்.  
இந்திய தேசிய காங்கிரசு கட்சியும் ஐக்கிய முன்னணியும் இணைந்து இவர் குடியரசுத் துணைத்தலைவராக தேர்ந்தெடுக்க நியமித்தனர். இத்தேர்தலில் வென்று தமது பதவிக்காலம் முடிவதற்கு குறைந்த நாட்கள் இருக்கையில் தில்லியில் மரணமடைந்தார். பதவியில் இருக்கும்போதே மரணமடைந்த ஒரே குடியரசுத் துணைத் தலைவர் இவரேயாகும்.
# கோபால் சுவரூப் பதக்

**கோபால் சுவரூப் பதக்** (*Gopal Swarup Pathak*) இந்தியாவின் நான்காவது குடியரசுத் துணைத் தலைவராக ஆகத்து 1969 முதல் ஆகத்து 1974 வரை பணியாற்றியுள்ளார்.  
இவர் குடியரசுத் தலைவராக பதவியேற்காத முதல் இந்திய துணைத் தலைவர் ஆவார்.
# கோபால் சுவரூப் பதக்

## இளமை

இவர் பிப்ரவரி 26, 1896 அன்று உத்திரப்பிரதேச மாநிலம் பரேலியில் பிறந்தார். அலகாபாத் பல்கலைக்கழகத்தில் சட்டம் படித்தவர் ஆவார்.
# கோபால் சுவரூப் பதக்

## பணி

1945-46களில் அலகாபாத் உயர் நீதிமன்றத்தில் நீதியரசராக பொறுப்பேற்றார். 1960-67 காலத்தில் இந்திய நாடாளுமன்ற மாநிலங்களவை உறுப்பினராகவும் 1966-67ஆம் ஆண்டுகளில் சட்ட அமைச்சராகவும் 1967-69 ஆண்டுகளில் மைசூர் மாநில (தற்கால கருநாடக மாநிலம்) ஆளுநராகவும் பணியாற்றியுள்ளார்.
# கோபால் சுவரூப் பதக்

## இறப்பு

கோபால் சுவரூப் பதக், அக்டோபர் 4, 1982ஆம் ஆண்டு மரணமடைந்தார்.
# சுவார்ட் கடற்கரை

**சுவார்ட் கடற்கரை** (ஸ்வார்ட் கடற்கரை, *Sword Beach*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஓவர்லார்ட் நடவடிக்கையில் நார்மாண்டி கடற்கரையின் ஒரு பகுதிக்கு வழங்கப்பட்ட குறிப்பெயர்.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல் வழி படையெடுப்பு ஜூன் 6, 1944ம் தேதி துவங்கியது. பிரான்சின் நார்மாண்டி கடற்கரைப் பகுதியில் நிகழ்ந்த இப்படையெடுப்புக்கு ஓவர்லார்ட் நடவடிக்கை என்று குறிப்பெயர் இடப்பட்டிருந்தது. படையெடுப்பு நிகழ்ந்த கடற்கரை ஐந்து பகுதிகளாகப் பிரிக்கப்பட்டிருந்தது - யூட்டா, ஒமாகா, கோல்ட், ஜூனோ மற்றும் சுவார்ட்.  
8 கி.மீ. நீளமுள்ள சுவார்ட் கடற்கரை படையிறக்கப் பகுதியின் கிழக்கு எல்லையில் அமைந்திருந்தது. ஓர்ன் ஆற்று முகத்துவாரம் முதல் சென்-ஆபின் கம்யூன் வரை அமைந்திருந்த இக்கடற்கரையில் பிரிட்டானியப் படைகள் தரையிறங்கின. 3வது பிரிட்டானிய காலாட்படை டிவிசன், 27வது தனிக் கவச பிரிகேட், 1வது சிறப்பு சேவை பிரிகேட், சுதந்திர பிரெஞ்சு கமாண்டோ, 41வது ராயல் மரீன் கமாண்டோ ஆகியவை சுவார்டில் தரையிறங்கிய படைப்பிரிவுகளாகும். இவற்றை எதிர்க்க ஜெர்மானிய 716வது காலாட்படை டிவிசனும், 352வது டிவிசனின் சில பிரிவுகளும் சுவார்ட் கடற்கரையில் நிறுத்தப்பட்டிருந்தன. பிரிட்டானியப் படைகள் ஜூன் 6ம் தேதி பெரும் எதிர்ப்பு எதுவுமின்றி சுவார்ட் கடற்கரையில் தரையிறங்கி அதனைக் கைப்பற்றின. மாலை நான்கு மணியளவில் தான் ஜெர்மானிய எதிர்த் தாக்குதல்கள் தொடங்கின. ஆனால் அவை எளிதில் முறியடிக்கப்பட்டன. இரவு 8 மணியளவில் ஜெர்மானிய 21வது பான்சர் (கவச) டிவிசன் சுவார்ட் கடற்கரையை மீண்டும் தாக்கியது. ஆனால் இத்தாக்குதலும் முறியடிக்கப்பட்டது. நார்மாண்டியின் ஐந்து கடற்கரைகளுள் பான்சர் (கவச) படைப்பிரிவுகளால் தாக்கப்பட்ட ஒரே கடற்கரை சுவார்ட் மட்டுமே.  
ஜூன் 6ம் தேதி இரவுக்குள், சுவார்டில் 28,853 பிரிட்டானிய வீரர்கள் தரையிறங்கியிருந்தனர். 683 வீரர்கள் இத்தரையிறக்கத் தாக்குதலில் மரணமடைந்தனர். மறுநாள் ஜூனோ கடற்கரையில் தரையிறங்கியிருந்த கனடிய படைப்பிரிவுகளுடன் பிரிட்டானியப் படைப்பிரிவுகள் கைகோர்த்தன. நார்மாண்டியின் உட்பகுதியிலிருந்த கான் நகரை நோக்கி முன்னேறத் தொடங்கின.
# படிமம்:KPRathinam.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 09:23, 23 திசம்பர் 2010 (UTC)  
மூலம்: http://www.tamilwin.com/
# 2003 துடுப்பாட்ட உலகக்கிண்ணம்

**2003 துடுப்பாட்ட உலகக் கிண்ணம்** (*2003 Cricket World Cup*, கிரிக்கெட் உலகக்கோப்பை 2003) என்பது ஒருநாள் பன்னாட்டுத் துடுப்பாட்டப் போட்டிகளின் எட்டாவது உலகக் கிண்ணத்துக்கான போட்டியாகும். இக்கிண்ணம் *2003 ஐ.சீ.சீ துடுப்பாட்ட உலகக் கிண்ணம்* என அழைக்கப்படுகின்றது. முதல் முறையாக ஆப்பிரிக்கக் கண்டத்தில் உலகக்கிண்ணப் போட்டிகள் நடைபெற்றது. 2003 பெப்ரவரி 9 முதல் மார்ச் 24 வரை தென்னாப்பிரிக்கா, சிம்பாப்வே, மற்றும் கென்யா ஆகிய நாடுகளில் இப்போட்டிகள் இடம்பெற்றன. இதில் இங்கிலாந்து, ஆத்திரேலியா, மேற்கிந்தியத் தீவுகள், இந்தியா, பாக்கித்தான், நியூசிலாந்து, இலங்கை, சிம்பாப்வே, தென்னாப்பிரிக்கா ஆகிய தேர்வுத் துடுப்பாட்ட அணிகளுடன், தேர்வு அந்தஸ்துப் பெறாத கென்யா, நெதர்லாந்து, நமீபியா, கனடா ஆகிய நாடுகளுமாக மொத்தமாக 14 அணிகள் பங்கேற்றன. தேர்வு அந்தஸ்து பெறாத அணிகள் பன்னாட்டு கிரிக்கட் சங்கத்தினால் நடத்தப்பட்ட தெரிவுப் போட்டியிலிருந்து தேர்ந்தெடுக்கப்பட்டன. இப்போட்டிகளில் ஓர் அணிக்கு 50 ஓவர்கள் விளையாடக் கொடுக்கப்பட்டது. இத்தொடரில் மொத்தம் 54 போட்டிகள் இடம் பெற்றன. ஜோகானஸ்பேர்க்கில் நடைபெற்ற இறுதிப் போட்டியில் ஆத்திரேலிய அணி இந்திய அணியை வென்று மூன்றாவது தடவையாக உலகக் கிண்ணத்தைப் பெற்றது. இந்தத் தொடரில் டக்வொர்த் லூயிஸ் முறையினால் தென்னாப்பிரிக்கா அணி 1 ஓட்டங்களிலிலங்கையிடம் தோற்றது.
# 2003 துடுப்பாட்ட உலகக்கிண்ணம்

## சுப்பர்-6 நிலைப் போட்டி

சுப்பர்-6 நிலைப் போட்டிகளின் 6 அணிகள் தெரிவாகின. அவை: இந்தியா, அவுஸ்திரேலியா, கென்யா, இலங்கை, நியுசிலாந்து, சிம்பாபே.
# 2003 துடுப்பாட்ட உலகக்கிண்ணம்

## அரையிறுதிப் போட்டி (Semi-Final)

சுப்பர் 6 அணிக்கு அவுஸ்திரேலியா இலங்கை மற்றும் இந்தியா, கென்யா ஆகிய நான்கு அணிகள் தகுதி பெற்றன.  
**முதலாவது அரையிறுதிப் போட்டியில்** அவுஸ்திரேலியா இலங்கை அணிகள் மோதின. முதலில் துடுப்பாடிய அவுஸ்திரேலியா அணி குறித்த 50 ஓவர்களில் 7 விக்கட் இழப்பிற்கு 212 ஓட்டங்களைப் பெற்றது. இலங்கை அணியால் 38.1 ஓவரில் 7 விக்கட் இழப்பிற்கு 123 ஓட்டங்களையே பெற முடிந்தது. டெக்வார்ட் லுயிஸ் முறையின் அடிப்படையில் அவுஸ்திரேலியா 48 ஓட்டங்களினால் இலங்கை அணியை தோல்வியடையச் செய்து இறுதிப் போட்டிக்குத் தெரிவாகியது.  
**இரண்டாவது அரையிறுதிப் போட்டி** இந்தியா கென்யா அணிகளுக்கிடையில் நடைபெற்றது. முதலில் துடுப்பாடிய இந்தியா அணி குறிப்பிட்ட 50 ஓவர்களில் 4 விக்கட் இழப்பிற்கு 270 ஓட்டங்களைப் பெற்றது. பதிலுக்கு துடுப்பாடிய கென்யா அணி 46.2 ஓவர்களில் சகல விக்கட்டுக்களையும் இழந்து 179 ஓட்டங்களையே பெற்றது. இப்போட்டியில் இந்தியா அணி 91 ஓட்டங்களினால் கென்யா அணியைத் தோல்வியடையச் செய்து இறுதிப் போட்டிக்குத் தெரிவாகியது.
# 2003 துடுப்பாட்ட உலகக்கிண்ணம்

## இறுதிப் போட்டி

2003 துடுப்பாட்ட உலகக்கிண்ண இறுதிஆட்டத்திற்கு அவுஸ்திரேலியா, இந்தியா அணிகள் தெரிவாகின. இப்போட்டி தென்னாபிரிக்க ஜொஹானஸ்பேர்க்கில் மார்ச் 23 2003ல் நடைபெற்றது. 50 ஓவர்களுக்கு மட்டுப்படுத்தப்பட்ட இப்போட்டியில் நாணய சுழற்சியில் வெற்றியீட்டிய இந்தியா அணி அவுஸ்திரேலியா அணியை முதலில் துடுப்பாடப் பணித்தது. இந்த ஆட்டத்துக்கான நடுவர்களாகக் களத்தில் மேற்கிந்தியத் தீவுகளைச் சேர்ந்த எஸ். ஏ. பக்னரும், இங்கிலாந்தைச் சேர்ந்த டி. ஆர். ஷெப்பேர்ட்டும், மூன்றாவது நடுவராக ஆர்.இ. கொரிட்சனும் பங்கேற்றனர். போட்டி நடுவராக இலங்கையைச் சேர்ந்த ரன்ஜன்மடுகல்ல பணியாற்றினார்.  
முதலில் துடுப்பாடிய அவுஸ்திரேலியா அணி 50 ஓவர் நிறைவில் 2 விக்கட் இழப்பிற்கு 359 ஓட்டங்களைப் பெற்றது. கெலிகிரிஸ்ட் 57 ஓட்டங்களையும், ஹெய்ன்ஸ் 37 ஓட்டங்களையும், ரிக்கிபொன்டிங் ஆட்டமிழக்காது 140 ஓட்டங்களையும், டி.ஆர். மார்ட்டின் ஆட்டமிழக்காது 88 ஓட்டங்களையும் பெற்றனர். அவுஸ்திரேலியா அணியின் முதலாவது விக்கட் 105 ஓட்டங்கள் பெற்ற நிலையிலும் 2வது விக்கட் 125 ஓட்டங்கள் பெற்ற நிலையிலும் சரிந்தன. போட்டியில் உதிரிகளாக 37 ஓட்டங்கள் பெறப்பட்டன. பந்துவீச்சில் ஹர்பஜான்சிங் 2 விக்கட்டுக்களைக் கைப்பற்றினார். ஏனைய பந்துவீச்சாளர்களால் எந்தவொரு விக்கட்டையும் கைப்பற்ற முடியவில்லை.  
பதிலுக்கு துடுப்பாடிய இந்தியா அணியின் ஆரம்ப ஆட்டக்காரர்களான சேவாக் 82 ஓட்டங்களுடனும், டென்டுல்கார் 4 ஓட்டங்களுடனும் ஆட்டமிழந்தனர். கங்குலி 24 ஓட்டங்களுடனும், மொஹம்மட் கைப் எதுவித ஓட்டங்கள் பெறாமலும், டிராவிட் 47 ஓட்டங்களுடனும், யுவராஜ்சிங் 24 ஓட்டங்களுடனும், மொங்கியா 12 ஓட்டங்களுடனும், ஹர்பஜாங்சிங், சகீர்கான், சிரினாத், அஸீஸ்நெஹ்ரா (ஆட்டமிழக்காமல்) முறையே 7, 4, 1, 8 ஓட்டங்களைப் பெற்றுக் கொண்டனர். உதிரிகளாக 21 ஓட்டங்கள் பெறப்பட்டன. இந்தியா அணி 39.2 ஓவர்களில் சகல விக்கட்டுக்களையும் இழந்து 234 ஓட்டங்களை மாத்திரமே பெற்றுக்கொண்டது. இப்போட்டியில் அவுஸ்திரேலியா அணி 125 ஓட்டங்களினால் இந்தியா அணியை வெற்றி கொண்டு 2வது தடவையாகவும் உலக துடுப்பாட்டக் கிண்ணத்தைத் தனதாக்கிக் கொண்டது.  
இந்தியா அணியின் விக்கட்டுக்கள் சரிந்த முறை. 1-4, 2-58, 3-59, 4-147, 5-187, 6-208, 7-209, 8-223, 9-226, 10-234. . பந்துவீச்சில் மெக்ராத் 3 விக்கட்டுக்களையும், லீ 2 விக்கட்டுக்களையும், ஹோக் 1 விக்கட்டையும், பிச்சேல் 1 விக்கட்டையும், சீமன்ட்ஸ் 2 விக்கட்டுக்களையும் கைப்பற்றிக் கொண்டனர்.  
போட்டியில் ஆட்டநாயகனாக ரிக்கிபொன்டிங் தெரிவானார். தொடர் ஆட்ட நாயனாக சச்சில் டென்டுல்கார் தெரிவானார்.
# அமேலியா ஏர்ஃகாட்

**அமேலியா மேரி ஏர்ஃகாட் ** (Amelia Mary Earhart) (பிறப்பு சூலை 24, 1897; காணாது போனது சூலை 2, 1937; சட்டப்படி மரணித்ததாக அறிவிப்பு சனவரி 5, 1939) ஓர் புகழ்பெற்ற அமெரிக்க வானூர்தி ஓட்டும் ஆர்வலர்,முன்னோடி மற்றும் எழுத்தாளர். ஏர்ஃகாட் அமெரிக்காவின் சிறப்புமிக்க பறக்கும் சிலுவை (Distinguished Flying Cross) வழங்கப்பட்ட முதல் பெண்மணி ஆவார். அவர் தனிவானூர்தியில் அட்லாண்டிக் பெருங்கடலை கடந்தமைக்காக இவ்விருது வழங்கப்பட்டது. வான்பயணத்தில் மேலும் பல சாதனைகளை நிகழ்த்தியுள்ளார், 1935ஆம் ஆண்டில் பர்டியூ பல்கலைக்கழகத்தில் வான்வழிப் பயணத் துறையில் வருகை விரிவுரையாளராக இருந்து பெண்கள் இத்துறையை தேர்ந்தெடுக்க உந்துதலாக இருந்தார்.மேலும் தேசிய பெண்கள் கட்சி உறுப்பினராகவும் சம உரிமை திருத்த மசோதாவிற்கு ஆதரவாளராகவும் இருந்தார்.  
1937ஆம் ஆண்டு உலகைச் சுற்றிவரும் முயற்சியில், பர்டியூ நிதியளித்த லாக்யீட் மாடல் 10 எலெக்ட்ரா வானூர்தியில் பறக்கையில், ஏர்ஃகாட் மத்திய பசிபிக் பெருங்கடலில் உள்ள ஹவுலாந்து தீவு அருகே காணாமல் மறைந்தார்.அவருடைய வாழ்க்கை,பணிவாழ்வு,காணாமல் போனது என இன்றுவரை ஆர்வமூட்டுவதாக உள்ளது.
# புலிப்பல் தாலி

கலைஞரான கலாமண்டலம் சங்கர வாரியர்]]
**புலிப்பல் தாலி** என்பது மிகவும் பழைய காலத்திலிருந்தே தமிழ் மக்களிடையே புழக்கத்தில் இருந்த கழுத்தில் அணியும் ஒரு வகை அணிகலன் ஆகும். ஆண், பெண் இரு பாலாரும் இதனை அணிந்திருந்தனர் என்பது பண்டைத்தமிழ் இலக்கியங்களில் இருந்து தெரியவருகிறது. அகநானூறு, புறநானூறு, குறுந்தொகை, சிலப்பதிகாரம் போன்ற இலக்கியங்களில் புலிப்பல் தாலியைப் பற்றிய குறிப்புகள் காணப்படுகின்றன.